**Eläkelahja**

Tehyn Kouvolan kaupungin ammattiosasto 404 lahjoittaa eläkkeelle siirtyville jäsenilleen lahjan. Jos haluat saada sen, ilmoita eläkkeelle jäämisesi ajankohta sähköpostiin [ao404@tehy.net](mailto:ao404@tehy.net)otsikkoon ELÄKELAHJA. Niin sovitaan lahjan toimittamisesta.

**Ennen kuin jätät työelämän taaksesi ja siirryt nauttimaan ansaittua eläkettäsi, uhraa muutama ajatus Tehyn jäsenyyteen liittyville asioille!**

**Seniorit**

Pysyvälle eläkkeelle jäädessäsi päättyy myös ammattiosastosi jäsenyys. Tämän jälkeen sinun on mahdollista siirtyä ns. seniorijäseneksi Tehyyn.

**Senioriksi siirtyvä**

•Eroa ammattiosastostasi (ilmoita milloin jäät eläkkeelle ja haluatko jatkaa seniorina)

•Ilmoita eläkkeestä nettisivulla <https://www.tehy.fi/fi/seniori>  tai kirjallisesti jäsenrekisteriin [jasenrekisteri@tehy.fi](mailto:jasenrekisteri@tehy.fi)

•Ilmoita samalla, haluatko säilyttää oman ammatillisen jäsenjärjestön (esim. Suomen Bioanalyytikkoliitto) jäsenyyden

•Palvelumaksu on 50 euroa vuodessa (vuosittainen lasku postitetaan sinulle keväisin) Huom. Jos teet satunnaisia keikkatöitä, muista katkaista jäsenmaksun perintä ilmoittamalla itse asiasta palkanlaskentaasi.

**Seniorin jäsenedut**

•Tehyn ottama ammatillinen oikeusturva- ja vastuuvakuutus on voimassa tilapäisessä työ- tai virkasuhteessa (ei yrittäjillä eikä ammatinharjoittajilla)

•Jäsenen ottamat vakuutukset pysyvät voimassa vakuutusehtojen mukaan

•Tehy-lehti sekä kalenteri (Huom! tilattava vuosittain rekisteristä)

•Alennusta Tehyn lomakohteissa

•Tehyn jäsenkortti

Huom. Jos jatkat tai aloitat työskentelyn yrittäjänä, tai ammatinharjoittajana sinun on säilytettävä ammattiosaston jäsenyys. Tehyn vakuutusturva on voimassa yrittäjänä/ammatinharjoittajana vain ammattiosaston jäsenillä!

Ystävällisin terveisin

Asta Nurminen

Tehyn Kouvolan kaupungin ammattiosasto 404

Jäsensihteeri

[www.ao404.tehy.fi](http://www.ao404.tehy.fi/)